Translate the text from Welsh to English.



 
Llywodraeth Cymru sy’n ariannu’r ŵyl, sy’n cael ei chynnal dros dri diwrnod yn Llanfair\-ym\-Muallt. Dyma’r ŵyl gyntaf o’i bath yng Nghymru i gynnig seibiant i ofalwyr ifanc o’u cyfrifoldebau gofalu, a chyfle iddynt gymdeithasu a rhannu eu profiadau â gofalwyr ifanc eraill.  


Mae bron i 300 o ofalwyr ifanc a gofalwyr sy’n oedolion ifanc o bob rhan o Gymru yn mynychu’r ŵyl, lle maent yn cael y cyfle i fwynhau amrywiaeth o weithgareddau, gan gynnwys chwaraeon, disgos tawel a gweithgareddau celf a chrefft.


Ymwelodd y Dirprwy Weinidog Gwasanaethau Cymdeithasol, Julie Morgan, â’r ŵyl gan gyfarfod â rhai o’r gofalwyr ifanc i glywed sut mae digwyddiadau fel hyn yn gwneud cymaint o wahaniaeth.


Mae’r ŵyl hefyd yn gyfle i ofalwyr ifanc ddysgu mwy am y Cerdyn Adnabod i Ofalwyr Ifanc a sut i wneud cais amdano. Mae’r Cerdyn Adnabod cenedlaethol yn ffordd gyflym i ofalwyr ifanc allu rhoi gwybod i athrawon a staff mewn archfarchnadoedd, fferyllfeydd, neu eu meddygfa eu bod yn gofalu am rywun. Gall hefyd eu helpu i arfer eu hawliau o dan Ddeddf Gwasanaethau Cymdeithasol a Llesiant (Cymru) 2014\.


Dywedodd y Dirprwy Weinidog Gwasanaethau Cymdeithasol, Julie Morgan:



> Roeddwn wrth fy modd o gael y cyfle i brofi holl fwrlwm yr ŵyl, a chlywed gan y gofalwyr ifanc yn uniongyrchol a’u gweld nhw’n mwynhau eu hunain. Maen nhw i gyd yn haeddu seibiant o’u cyfrifoldebau gofalu a’r cyfle i gael hwyl.
> 
> 
> Dw i wedi bod yn awyddus i hyrwyddo llesiant holl ofalwyr di\-dâl Cymru drwy gydol fy amser mewn llywodraeth, a dw i wedi gweithio’n galed i roi cynlluniau a mentrau ar waith i’w cefnogi. Hyd yn oed cyn dechrau’r pandemig roeddem yn gwybod bod gofalwyr ifanc a gofalwyr ifanc sy’n oedolion yn wynebu pwysau anferth wrth ofalu am rywun. I ormod ohonynt, mae’r pryder a’r straen, a’r teimlad o fod yn ynysig hyd yn oed pan fyddan nhw ymysg ffrindiau, yn cael effaith niweidiol ar eu llesiant.  
> 
> 
> Gyda’n gilydd gallwn ni i gyd wella’r gefnogaeth a’r gydnabyddiaeth sy’n cael eu rhoi i ofalwyr ifanc ledled Cymru. Dw i’n gobeithio bod yr ŵyl hon yn un ffordd y gallwn ni ddangos ein gwerthfawrogiad o’n gofalwyr ifanc.


Dywedodd Melanie Rees, Cydgysylltydd Gŵyl Gofalwyr Ifanc Cymru:



> Mae Gŵyl Gofalwyr Ifanc Cymru 2022 yn ddigwyddiad newydd a chyffrous, ac mae’r braf gweld bod digwyddiad tebyg i’r hyn sydd wedi bod yn cael ei gynnal yn yr Alban a Lloegr ers blynyddoedd, bellach yn cael ei gynnal yng Nghymru.
> 
> 
> Mae’r ŵyl, a gynhelir ar faes y sioe yn Llanfair\-ym\-Muallt, yn cael ei mynychu gan 300 o ofalwyr ifanc 12\-18 oed o ledled Cymru, gan gynrychioli 19 o siroedd. 
> 
> 
> Mae’n cael ei chynnal dros gyfnod o 3 diwrnod a 2 noson, gan roi cyfle i ofalwyr ifanc gael seibiant o’u cyfrifoldebau gofalu, rhywbeth sydd bob amser yn hanfodol, yn enwedig ar hyn o bryd yn sgil y pandemig COVID. Mae hefyd yn gyfle unigryw iddyn nhw gwrdd ag eraill sydd mewn sefyllfa debyg, gan wneud ffrindiau newydd, cael hwyl, rhoi cynnig ar weithgareddau newydd, ymlacio a mwynhau’r rhyddid i fod yn blant neu’n bobl ifanc!
> 
> 
> Mae Credu mor falch bod Llywodraeth Cymru wedi gallu rhoi cefnogaeth hael i’r ŵyl, a rhagwelir y bydd yn dod yn ddigwyddiad blynyddol i ofalwyr ifanc yng Nghymru.







Translation:


 
Funded by Welsh Government, the three day festival in Builth Wells is the first of its kind in Wales to offer young carers a break from caring responsibilities and the chance to socialise and share their experiences with other young carers.


Almost 300 young carers and young adult carers are attending the festival from across Wales and will enjoy a range of activities including sports, silent discos and arts and crafts.


The Deputy Minister for Social Services Julie Morgan visited the festival and met with some of the young carers to find out first hand why events like this make such a difference. 


The festival will also offer young carers the chance to hear about the Young Carers ID Card and how to apply for it. The national ID Card provides young carers with a quick way to inform teachers, supermarket staff, pharmacies or their GP surgery, that they look after someone. It can also help them access their rights under our Social Services and Well\-being Wales Act 2014\.


Deputy Minister for Social Services, Julie Morgan said:



> It was fantastic to see the festival in full swing, hear from young carers and see them enjoying themselves. They all deserve a break from their caring responsibilities and to have fun.
> 
> 
> I have championed all unpaid carers in Wales throughout my time in government and worked hard to put schemes and initiatives in place to support them. Even before the pandemic started, we knew young carers and young adult carers faced enormous pressures whilst caring for someone.  For too many the anxiety, stress and sense of isolation even when amongst friends, has negatively impacted their wellbeing.
> 
> 
> Together we can all deliver better support and recognition for young carers throughout Wales.  I hope this festival was one way we can show our appreciation to our young carers.


Melanie Rees, Wales Young Carers Festival Coordinator said:



> The Wales Young Carers' Festival 2022 is new and exciting, now putting Wales on par with Scotland and England who have had their own festivals for many years.
> 
> 
> The event at the Builth Wells Showground will be attended by 300 young carers aged 12\-18 from all over Wales, representing nineteen counties. 
> 
> 
> Held over 3 days and 2 nights, it will not only provide an essential break from caring (something which is always needed, but never more so than because of COVID), it is also a unique opportunity for them to meet others in similar situations, make friends, have fun, try new things, relax and just be children!
> 
> 
> Credu are delighted that Welsh Government are so generously supporting the festival and it is envisaged that going forward, it will hopefully be an annual event for young carers in Wales.